מגי אזרזר

מרגלית "מָגי" אזרזר-סבג (נולדה ב-10 בספטמבר 1986) היא שחקנית וזמרת ישראלית, זוכת פרס התיאטרון הישראלי ובשני פרסי האקדמיה לטלוויזיה. נולדה בבת ים ובגיל שמונה עברה עם משפחתה לנתניה. היא השנייה במשפחה בת שישה ילדים. למדה משחק בבית הספר לאומנויות "הבוסתן" בנתניה. בתום שירותה הצבאי השתתפה בסדנה בת ארבעה חודשים אצל ששי סמוכה, ללוצ'קה ואמיתי מילוא בסטודיו למשחק של יורם לווינשטיין. לאחר מכן, למדה במסלול התלת-שנתי בסטודיו למשחק ניסן נתיב (2010-2007), אותו סיימה בהצטיינות. ב"ניסן נתיב" שיחקה בתפקיד הראשי בהצגה "ז'אק ואדונו" בבימויו של מישה לוריה וכן בהצגות "שוב צלצלו בדלת" בבימויו של אילן תורן, "הרומן שלי עם גאיה" מאת ובבימויו של מיכאל גורביץ' וב"קרום" בבימויו של יובל זמיר. בשנת 2010 החלה לשחק בהצגה "כשהאונייה שוקעת" בתיאטרון צוותא. ההצגה, מאת זאב שצקי ובבימויה של דניאלה מיכאלי, הייתה אחת מהצגות סיום הלימודים בניסן נתיב של אזרזר ובני כיתתה, ונלקחה לרפרטואר של צוותא. ההצגה היא הפקה מוזיקלית ותנועתית על במה ריקה, המספרת על שקיעת הטיטניק כמשל לשקיעת החברה. מאז 2011, אזרזר שיחקה, רקדה ושרה בערבית בהצגה "קברט וולטיר", בתיאטרון הערבי-עברי ביפו. היא שיחקה גם בהצגה "ליידי טוויסטד". החל מאוגוסט 2012 הופיעה בהצגה של ג'ייסון דנינו הולט, "אדיפלית", בתיאטרון צוותא. הייתה בתפקיד אורח בסדרה "השועלים". אזרזר שיחקה בשבעה סרטי סטודנטים, בהם סרט האימה "מורעלים" בבימויו של דידי לובצקי. אזרזר גילמה את דמותה של שמרית, אחת מחמישה חברים ישראלים בניו יורק שמסתבכים בעולם הפשע, בסדרת הטלוויזיה "נויורק", ששודרה החל ממאי 2012 בערוץ Yes Action.. בשנים 2012–2016 גילמה בסדרה "החממה" את שדרנית החדשות מיקי סיון. ב-2013 החלה לגלם את דמותה של שני בסדרה הקומית שיצרה וכתבה ליטל שוורץ, "חברות", בערוץ 10 ובאותה שנה נבחרה להחליף את דורית בר אור בעונה השנייה של סדרת הנוער "חסמבה דור 3", בה גילמה את סאני. ב-2014 שיחקה בתפקיד ראשי בסדרת המתח של HOT "בתולות", בה גילמה את בלשית המשטרה שלי רג'ואן. בנוסף שיחקה בתיאטרון בית ליסין את ריטה בהצגה "לחנך את ריטה", עליה קיבלה את פרס התיאטרון הישראלי כשחקנית המבטיחה לשנת 2014. ביום השואה 2015 (70 שנה לסיום המלחמה) הנחתה, לצד מיכאל אלוני, את עצרת תנועות הנוער ביד ושם, ששודרה בערוץ הראשון. באוגוסט 2015 השתתפה אזרזר בשירו של רותם כהן, "אקוט שרי", בו היא שרה בצרפתית. השיר הפך ללהיט והגיע למקום ראשון במצעד השבועי של מדיה פורסט. בשנת 2015 גילמה, בסדרת המתח עטורת הפרסים "כפולים", את דמותה של נטלי אלפסיה – כלה ביום חתונתה המואשמת במעורבות בפרשיית ריגול בינלאומית ובחטיפתו של שר ההגנה האיראני בעת ביקורו במוסקבה. כמו כן השתתפה בתפקיד אורח בעונה הרביעית של הסדרה "אלישע" המשודרת בערוץ הילדים. כמו כן גילמה תפקיד ראשי בהצגה "על אהבה וחברות". ב־2016 שיחקה בהצגה "האורחת". בשנת 2017 עלתה העונה השנייה של "בתולות" בכיכובה, והסדרה "ויקי ואני" בערוץ עשר, בה היא משחקת בתפקיד ראשי את שרת החינוך החדשה ויקי זערור. באותה שנה הצטלמה לסדרה "יש לה את זה" לצד ניב סולטן ועוז זהבי, ששודרה ב-2018 בערוץ קשת 12. בנוסף גילמה את אוליב בהצגה "הזוג המוזר-הגרסה הנשית". אזרזר זכתה בשני פרסי האקדמיה לטלוויזיה, בקטגוריית השחקנית הטובה ביותר בשתי סוגות: בדרמה/דרמה יומית על תפקידה ב"בתולות" ובסדרה קומית על תפקידה ב"ויקי ואני", שניהם ב-2017. את הפרס על התפקיד הדרמטי היא חלקה יחד עם בת חן סבג ("מטומטמת"), שזכתה אף היא בפרס בשנת 2018 שיחקה בתפקיד הראשי בהצגה "אנשים, מקומות ודברים". משנת 2019 אזרזר מככבת ב"אפס ביחסי אנוש" בתפקיד זוהר. באוקטובר 2019 זכתה אזרזר בפרס השחקנית המצטיינת מטעם הקרן לעידוד מצוינות של תיאטרון בית ליסין. בתחילת 2019 יצא לדרך הקמפיין שאותו מובילים אזרזר וקותי סבג עבור השכונה השיתופית "בצוותא" שמוקמת בעיר חריש של חברת שפיר. באותה שנה עלתה העונה השלישית של "בתולות". במאי 2020 השתתפה בווידאו קליפ של שירו של הזמר עברי לידר, "המזרח התיכון". ביוני התארחה בשיר "יפה לך שמח" של עילי בוטנר. בשנת 2020 הובילה את הקמפיין של משרד התחבורה. אזרזר פרזנטורית מס׳ שנים של מותג הקוסמטיקה הבינלאומי גרנייה. כמו כן, פרזנטורית מס׳ עונות של חברת היוקרה מלכה תכשיטים. בשנת 2021 מובילה את הקמפיין של "דרים קארד" לצד שני קליין. בשנת 2023 התחילה לשחק בהצגה "הדה גאבלר" של תיאטרון בית ליסין. בשנת 2024 החלה לשחק בסדרת הדרמה "טיטו ורוחו", בה היא משחקת תפקיד ראשי בתור עדן, דוגמנית. בחודש מאי של אותה שנה החלה לשחק בדרמת המתח "אף אחד לא עוזב את פאלו אלטו", בה היא משחקת תפקיד ראשי בתור איריס אברמוב, שוטרת. באותה שנה לקחה גם חלק בתוכנית ראיונות הקומית "סיפורים מהכורסא" ובתוכנית המערכונים "מי זאת?", בכאן 11. ב-20 בספטמבר יצא לאור האלבום "שווארמה ביץ'" של להקת טיפקס, בו היא משתתפת ברצועה "נמרים". ביוני 2019 נישאה לקותי סבג. ב-17 במרץ 2022 הפכו להורים לתאומות. בן דודה הוא השחקן גיל כהן ששיחק לצידה בסדרה "חברות". מדיה וקבצים בנושא מגי אזרזר בוויקישיתוף מגי אזרזר, ברשת החברתית פייסבוק מגי אזרזר, ברשת החברתית אינסטגרם מגי אזרזר, במיזם "אישים" לתיעוד היצירה הישראלית מגי אזרזר, במסד הנתונים הקולנועיים IMDb (באנגלית) מגי אזרזר, באתר "אידיבי", מאגר הידע העברי לקולנוע ישראלי ועולמי נויורק: מגי אזרזר היא שמרית, סרטון באתר יוטיוב נויה כוכבי, השחקנית מגי אזרזר עושה בית ספר לתל אביבים, באתר הארץ, 11 בנובמבר 2012 "ערב טוב עם גיא פינס", מגי אזרזר כובשת את המסך: "זה לא תמיד נעים", באתר nana10‏, 16 במאי 2013 חגית גינזבורג‏, מגי אזרזר: "אני לא האשכנזייה העדינה". ראיון, באתר וואלה, 1 באוגוסט 2013 מור קומפני, עכבר העיר אונליין, מגי אזרזר: "אני מרגישה שיש לי הכל אבל בעצם אין לי כלום", באתר הארץ, 23 בינואר 2015 הדס בשן, ‏"אני פוחדת מאהבה", באתר ‏מאקו‏, 28 באוקטובר 2015 רתם איזק, "אני פאקינג מרגלית אזרזר מנתניה", באתר את, 28 בדצמבר 2015 סמדר שיר, אזרזר מ־א', באתר "ידיעות אחרונות", 4 במאי 2016 נבו זיו, "בחיים לא דמיינתי את יום חתונתי, אבל כן את יום גירושיי", באתר "ידיעות אחרונות", 7 במרץ 2017 יעל געתון‏, "רק אל תבקשו ממני להצחיק": מגי אזרזר חושפת את האלבום הפרטי, באתר וואלה, 19 באוקטובר 2017 יואב בירנברג, "עם השנים הבנתי שאני נורא רוצה להצליח כרעיה", באתר "ידיעות אחרונות", 28 בפברואר 2018 יורם יובל, שיחת נפש עם מגי אזרזר, הטלוויזיה החינוכית, 19 במרס 2018 אורית מרלין-רוזנצוייג, מגי אזרזר: 'לא נראה לי שתהיה חתונה עם קותי, אך בשלה לילד', באתר Xnet‏, 7 באוקטובר 2018 אנה בורד ורביב גולן, אהבה בהילוך גבוה, באתר "ידיעות אחרונות", 21 במרץ 2019 אפרת וכטל, ‏מגי אזרזר ממש בסדר עם זה שהיא שנויה במחלוקת, באתר ‏מאקו‏, 13 במאי 2024 ניר סלונים, ‏אזרזר סופרסטאר: "לחנך את ריטה" – ממתק שמתאים לכל חך, באתר ‏מאקו‏, 20 בנובמבר 2014 מערכת הבמה, זוכי פרס התיאטרון 2015, באתר הבמה פורטל התרבות הישראלי, ‏21 ביוני 2015 ניר סלונים, ‏"אנשים, מקומות ודברים": מגי אזרזר עוצרת נשימה בתפקיד חייה, באתר ‏מאקו‏, 9 באוקטובר 2018 טל ספיבק, מגי אזרזר וקותי סבג יככבו בקמפיין זוגי ראשון לפרויקט צוותא בחריש, באתר מנהל שיווק מצייצים, ‏31 לינואר 2019 עברי לידר - המזרח התיכון, באתר ‏מאקו‏, 24 במאי 2020 עילי בוטנר ומגי אזרזר - יפה לך שמח, באתר ‏מאקו‏, 17 ביוני 2020 יוליה ורנר, מגי אזרזר, הפנים החדשות של מותג הקוסמטיקה - גרנייה, באתר מגזין פרימדונה, ‏28 במאי 2018 מזל טוב: מגי אזרזר וקותי סבג הורים לתאומות!, באתר וואלה, 17 במרץ 2022 יפעת הללי אברהם, ‏לא רק רעות אלוש: הייחוס המשפחתי של פרטוק מתאג"ד, באתר ‏מאקו‏, 10 בנובמבר 2016